Na temelju članka 46.Statuta Općine Brestovac ("Službeni glasnik Općine Brestovac“ br. 3/2021) i Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ 26/15 i 37/2021 ), općinski načelnik Općine Brestovac objavljuje

# JAVNI POZIV ZA UDRUGE

**ZA FINANCIRANJE PROGRAMA/PROJEKATA U 2025. GODINI IZ SREDSTAVA PRORAČUNA OPĆINE BRESTOVAC**

Općina Brestovac objavljuje Javni poziv za podnošenje prijava za dodjelu proračunskih sredstava za financijske potpore udrugama za 2025. godinu. Na ovaj javni poziv mogu se prijaviti udruge s područja Općine Brestovac koje svoje programe realiziraju na području Općine Brestovac ili udruge čiji je rad od posebnog interesa za Općinu Brestovac neovisno o mjestu djelovanja/sjedišta udruge.

Javni poziv otvoren je do **31. siječnja 2025.** godine, do kada je potrebno dostaviti programe. [Obrazac prijave dostupan je u doc. formatu](https://www.opcina-kaptol.com/dokumenti2018/Javni_poziv%20za%20udruge%20Kaptol%202019%20troskovnik.doc) te ga je moguće popuniti i pomoću računala.

Financijske potpore mogu se zatražiti za slijedeća područja i aktivnosti:

|  |
| --- |
| **1. Kultura**- očuvanje folklora i razvoj kulturnog amaterizma - promocija i njegovanje kulturne baštine te aktivnosti usmjerene na povećanje  turističke ponude- program za zadovoljavanje kulturnih potreba djece i mladih- programe kulturnih manifestacija**2. Socijalna skrb**- unapređenje života osoba starije životne dobi- rad s osobama s invaliditetom, osobama s teškoćama u razvoju te slijepim i  slabovidnim osobama- podrška obiteljima u teškoćama- prevencija i unapređenje zaštite zdravlja **3. Civilno društvo**- aktivnosti usmjerene na očuvanje i promicanje vrijednosti Domovinskog rata- programi koji pridonose ljudskim i manjinskim pravima- programi za zaštitu životinja- program ostalih udruga i društava građana**4. Sport**-djelovanje sportskih udruga- programi športskih priredbi i manifestacija |

Stručno povjerenstvo za predlaganje programa javnih potreba, upućuje načelniku na utvrđivanje, a Općinskom vijeću na usvajanje .Tročlano administrativno povjerenstvo otvara,

provjerava i evidentira zaprimljene prijave.

Predlagatelji programa u roku od osam dana od objave Odluke o raspodjeli sredstava mogu uputiti prigovor načelniku.

U roku od 30 (trideset) dana od objave Odluke, s odabranim nositeljima programa Općina Brestovac sklopit će ugovor.

Prijave s prijedlozima podnose se, **na propisanim obrascima** koji se zajedno s uputama za prijavitelje nalaze na mrežnim stranicama Općine Brestovac: www.brestovac.hr . Obrasci su jedinstveni za sva područja javnih potreba.

Nepotpune prijave i prijave koje nisu podnesene na propisanim obrascima Stručno-prosudbeno povjerenstvo za javne potrebe neće razmatrati.

Prijave programa, pripremljene su u skladu sa sadržajem ovog poziva, šalju se u zatvorenoj omotnici poštom ili predaju osobno u Općinu Brestovac s naznakom - **« NE OTVARATI-Prijava za predlaganje programa/projekata financiranih iz sredstava proračuna Općine Brestovac u 2025. godini**» na adresu:

Općina Brestovac, Požeška 76, 34322 Brestovac

OPĆINSKI NAČELNIK:

Zdravko Mandić, ing.